Kmec, Stanislav, poslanec NR SR (2019-04-03):
Ďakujem. Zápisnica o výsledku tajného hlasovania o návrhu na voľbu kandidátov na sudcov Ústavného súdu Slovenskej republiky, ktoré sa konalo 3. apríla 2019. Na tajné hlasovanie o návrhu na voľbu kandidátov na sudcov Ústavného súdu Slovenskej republiky bolo vydaných a poslanci si osobne prevzali 148 hlasovacích lístkov, teda na voľbe bolo prítomných 148 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov na sudcov Ústavného súdu Slovenskej republiky všetci poslanci odovzdali hlasovacie lístky. Zo 148 odovzdaných hlasovacích lístkov bolo 9 neplatných a 139 platných. Podľa platných hlasovacích lístkov overovatelia zistili, že: – za, Pavol Boroň, hlasovalo 15, proti 67, zdržalo sa hlasovania 57, – Katarína Čechová, za hlasovalo 54, proti 53, zdržalo sa 32, – Ladislav Dudišt, hlasovalo za 6, proti 69, zdržalo sa 64, – Anton Dulak, hlasovalo za 28, proti 64, zdržalo sa 47, – Libor Duľa, hlasovalo za 21, proti 66, zdržalo sa hlasovania 52, – Michal Ďuriš, hlasovalo za 19, proti 61, zdržalo sa 59, – Ivan Fiačan, hlasovalo za 112, proti 13, zdržalo sa hlasovania 14, – Radovan Hrádek, hlasovalo za 11, proti 80, zdržalo sa 48, – Stanislav Irsák, hlasovalo za 14, proti 74, zdržalo sa hlasovania 51, – Martin Javorček, hlasovalo za 35, proti 67, zdržalo sa 37, – Rastislav Kaššák, hlasovalo za 76, proti 29, zdržalo sa 34, – Eva Kováčechová, hlasovalo za 43, proti 56, zdržalo sa 40, – Štefan Kseňák, hlasovalo za 29, proti 63, zdržalo sa 47, – Miloš Maďar, hlasovalo za 70, proti 38, zdržalo sa 31, – Pavol Malich, hlasovalo za 71, proti 47, zdržalo sa 21, – Michal Matulník, hlasovalo za 51, proti 53, zdržalo sa 35, – Peter Melicher, hlasovalo za 5, proti 69, zdržalo sa 65, – Peter Molnár, hlasovalo za 77, proti 31, zdržalo sa 31, – Vlastimil Pavlikovský, hlasovalo za 0, proti 87, zdržalo sa 52, – Edita Pfundtner, hlasovalo za 21, proti 64, zdržalo sa 54, – Zuzana Pitoňáková, hlasovalo za 55, proti 51, zdržalo sa 33, – Radoslav Procházka, hlasovalo za 22, proti 64, zdržalo sa 53, – Peter Straka, hlasovalo za 58, proti 48, zdržalo sa 33, – Ľuboš Szigeti, hlasovalo za 76, proti 31, zdržalo sa 32, – Robert Šorl, hlasovalo za 56, proti 51, zdržalo sa 32, – Daniela Švecová, hlasovalo za 76, proti 37, zdržalo sa 26, – Marek Tomašovič, hlasovalo za 10, proti 66, zdržalo sa 63, – Michal Truban, hlasovalo za 75, proti 36, zdržalo sa 28, – Martin Vernarský, hlasovalo za 58, proti 50, zdržalo sa 31. Na voľbu kandidátov na sudcov Ústavného súdu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za kandidátov na sudcov Ústavného súdu Slovenskej republiky zvolení Ivan Fiačan, Peter Molnár, Rastislav Kaššák, Ľuboš Szigeti, Daniela Švecová a Michal Truban. Keďže nebol zvolený potrebný počet kandidátov na sudcov Ústavného súdu Slovenskej republiky, vykoná sa opakovaná voľba, do ktorej postupujú všetci navrhnutí kandidáti, ktorí neboli zvolení. Overovatelia poverujú svojho člena Stanislava Kmeca oznámiť výsledok hlasovania Národnej rade Slovenskej republiky. Ďakujem.